cyanic-selkie/wikianc huggingface dataset:
திருமணம் தொடர்பான குற்றங்கள்
இருமணம்
ஆரம்பத்தில் இருமணம் செய்து கொள்ளக் கூடாது என்னும் பிரிவு சென்னை மற்றும் மும்பை மாகாணங்கள் தவிர இந்தியாவின் மற்ற இடங்களுக்கு பொருந்தாமல் இருந்தது. மற்ற இடங்களில் இருமணம் செய்வது குற்றமாகக் கருதப்படவில்லை. இந்த இரு மாகாணங்களிலும் இந்து இருமணத் தடைச்சட்டப் பிரிவுகளுக்கு உட்பட்டு ஒரு சில நிபந்தனைகளின் அடிப்படையில் மட்டுமே ஒரு இந்து இருமணம் செய்துகொள்ள அனுமதிக்கப்பட்டிருந்தது. ஆனால் இன்று, 1955 ஆம் ஆண்டு இந்து திருமணச் சட்டத்தின் படி எந்த இந்துவும் இருமணம் புரியக் கூடாது. இந்த இருமணத் தடை இந்துக்கள், புத்தமதத்தினர், சைனமதத்தினர் (Jains) சீக்கியர்கள் முதலியோருக்கும் பொருந்தும். முகமதியா்களுக்குப் பொருந்தாது. முதல் திருமணம் சட்டப்படியான திருமணமாக இல்லாமலிருந்தால் இரண்டாவது திருமணம் செய்து கொள்ளலாம்.
கணவன் மனைவி என்னும் சொற்களுக்குப் பொருள் சட்டப்படி மட்டுமே கொள்ள வேண்டும். எடுத்துக்காட்டாக ஒரு ஆடவர் A என்னும் பெண்ணைத் திருமணம் செய்து கொள்ளுகிறார். பின்பு இருமணமாக A உயிருடனிருக்கும் பொழுது B ஐயும் திருமணம் செய்கிறார் மறுபடியும் C ஐயும் மணம் புரிகிறார். இந்த நபர் A உயிருடன் இருக்கும் பொழுது B ஐயும் C ஐயும் திருமணம் செய்தது இருமணக் குற்றம் புரிந்தது ஆகும். ஒரு வேளை C ஐத் திருமணம் புரிவதற்கு முன் A இறந்துவிட்டிருந்தால் C ஐத் திருமணம் செய்தது இருமணக் குற்றமாகாது ஏனென்றால் ‘B’ அவருக்கு சட்டப்படி மனைவி ஆகவில்லை.
மதமாற்றத்தின் விளைவு
மதமாற்றத்தினால் பல சிக்கல்கள் இருமணம் தவிர்ப்புச் சட்டத்தில் எழுகின்றன. திருமணமானவர் மதம் மாறிக் கொண்டு மறுமணம் புரிவதனால் பல சிக்கல்கள் உருவாகின்றன.
முடிவுற்ற வழக்குகளிலிருந்து கீழ்க்கண்ட விதிகள் வகுக்கப்பட்டுள்ளன.
திருமணத்திற்கான சான்று
இருமணக் குற்றம் புரிவதற்கான வழக்குகளில், குற்றம் சாட்டுபவர் திருமணம் நடைபெற்றதற்கான சான்றுகளை அளித்து திருமணம் நடைபெற்றது என்று சந்தேகத்திற்கு இடமில்லாமல் நிருபிக்க வேண்டும்.
லைலா
லைலா (பிறப்பு: 24 அக்டோபர் 1980) தென்னிந்தியத் திரைப்பட நடிகை ஆவார். தமிழ்த் திரையுலகில் கள்ளழகர் திரைப்படத்தின் மூலம் லைலா அறிமுகமானார். தமிழ்த் திரைப்பட முன்னணி நடிகர்களான விஜயகாந்த், அஜித், சூர்யா, விக்ரம், பிரசாந்த், சரத்குமார் ஆகியோருடன் நடித்துள்ளார். தில், தீனா, மௌனம் பேசியதே ஆகிய திரைப்படங்கள் இவருக்கு நல்ல பெயரை பெற்று தந்துள்ளது. இவர், ஈரான் நாட்டு தொழில் அதிபரான மெஹதீன் என்பவரை காதலித்து 2006 ஆம் ஆண்டில் திருமணம் செய்து கொண்டார். திருமணத்திற்கு பின் திரைப்படங்களில் நடிக்கப்போவதில்லை என கூறினார்.
திருமணம் தொடர்பான குற்றங்கள்
பிறன்மனை உறவு (Adultery)
ஒருவர் இக்குற்றம் புரிந்தார் என்பதை நிருபிக்க கீழ்கண்டவைகள் அடங்கிருக்க வேண்டும் பிறன்மனை உறவு என்பது ஒரு ஆண் திருமணமான பெண்ணின் சம்மத்துடன் கணவனுக்கு தெரியமால் உடலுறவு கொள்ளுவதாகும். கணவரின் சம்மத்துடன் புரியும் தவறு குற்றமாகாது. ஆங்கிலச் சட்டப்படி பிறன்மனை உறவு என்பது குற்றவியல் சட்டமல்ல. அது உரிமையியல் வழக்காகும். தவறு இழைத்தவரின் கணவர் நட்ட ஈடுதான் கோர முடியும்.
தண்டனை
பிறன்மனை உறவு கொள்பவருக்கு ஜந்தாண்டுகள் வரையிலான சிறைத் தண்டனையோ அல்லது அபராதமோ அல்லது இரண்டுமோ விதிக்கப்படும். இத்தருணத்தில் மனைவி உடந்தைக் குற்றவாளியாக தண்டிப்பதற்கு உரியவராகமட்டார்.
லைலா
வெளி இணைப்புகள்
பகுப்பு:1980 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:இந்தி திரைப்பட நடிகைகள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:20 ஆம் நூற்றாண்டின் இந்திய நடிகைகள்
திருமணம் தொடர்பான குற்றங்கள்
குற்ற எண்ணத்துடன் திருமணமான பெண்ணைக் கடத்துதல் (criminal elopement seduction)
வேறுறொருவன் மனைவி என்று தெரிந்திருந்தும், அவள் கணவன் பொறுப்பிலிருந்து, வேறு ஒருவனுடன் கள்ள உறவு வைக்கலாம் என்ற எண்ணத்துடன் கடத்துவதோ அல்லது மறைத்து வைப்பதோ குற்றமாகும். இதற்கு இரண்டாண்டு சிறை தண்டனையோ அல்லது அபராதமோ அல்லது இரண்டுமோ விதிக்கப்படும்.
கணவரோ அல்லது அவரது உறவினர்களோ பெண்ணைக் கொடுமைப்படுத்தல் (பிரிவு 498 A)
கணவரோ அவரது உறவினர்களே பெண்களைக் கொடுமைப்படுத்துவதையோ துன்பப்படுத்துவதையோ சட்டம் அனுமதிப்பதில்லை. அது குற்றமாகக் கருதி தண்டனை வழங்கப்படும் குற்றம் புரிந்த நபருக்கு மூன்றாண்டுகள் வரை சிறைத் தண்டனையும் அபராதமும் விதிக்கப்படும்.
கொடுமைப்படுத்துவது என்பது அல்லது அப்பெண்ணின் மனநலம், உடல் நலத்திற்குத் தீங்கு விளைவித்தல் அல்லது வாழ்விற்கு தீங்கோ, அபாயமோ விளைவித்தல்.
மேற்கோள்கள்
பகுப்பு:இந்திய தண்டனைச் சட்டம் பகுப்பு:திருமணம்
இலேனா ரிபாக்கினா
இலேனா அந்திரேய்வ்னா ரிபாக்கினா (Elena Andreyevna Rybakina, பிறப்பு: 17 சூன் 1999) உருசிய-கசக்கஸ்தான் தொழில்-முறை டென்னிசு வீராங்கனை ஆவார். இவர் 2022 விம்பிள்டன் பெண்கள் தனிப்பிரிவில் வெற்றி பெற்றார். டென்னிசு பெருவெற்றித் தொடர் போட்டி ஒன்றில் வெற்றி பெற்ற முதலாவது கசக்சுத்தானியர் இவர் ஆவார். அத்துடன் உலகின் முதல் 15 இற்கு வந்த முதலாவது கசக்சுத்தானியரும் ஆவார். இவர் தற்போது கசக்சுத்தானின் 1-வது நிலையில் உள்ள பெண்கள் தென்னிசு வீரர் ஆவார். இவர் உருசியாவில் பிறந்தவர், பின்னர் 2018 முதல் கசக்சுத்தானியக் குடியுரிமை பெற்றுள்ளார்.
இரட்டையர்
குறிப்பு: ரிபாக்கினா 2018 சூன் மாதத்தில் உருசியாவிலிருந்து கசக்சுத்தானுக்கு தனது குடியுரிமையை மாற்றினார்.கூட்டமைப்புகளை மாற்றினார்.
வெளி இணைப்புகள்
பகுப்பு:1999 பிறப்புகள் பகுப்பு:வாழும் நபர்கள் பகுப்பு:டென்னிஸ் வீரர்கள் பகுப்பு:கசக்கஸ்தான்
சப்பானியப் பேரரசு
குறிப்புகள்
பகுப்பு:சப்பானிய வரலாறு
உகாண்டா துடுப்பாட்ட அணி
உகாண்டா தேசிய கிரிக்கெட் அணி (கிரிக்கெட் கிரேன்கள் எனவும் அழைக்கப்படுகிறது) சர்வதேச கிரிக்கெட்டில் உகாண்டா குடியரசை பிரதிநிதித்துவப்படுத்தும் அணியாகும். 1998 ஆம் ஆண்டு முதல் சர்வதேச கிரிக்கெட் கவுன்சில் (ஐ.சி.சி) இணை உறுப்பினராக உகாண்டா கிரிக்கெட் சங்கம் உள்ளது.
கனடாவின் ஐசிசி டிராபி 2001ல் உகாண்டா அணி விளையாடியது. இந்த தொடரின் ஒவ்வொரு பதிப்பிலும் உகாண்டா விளையாடி வருகிறது, ஆனால் ஒரு கிரிக்கெட் உலகக் கோப்பைக்கும் இதுவரை இந்த அணி தகுதிபெற்றதில்லை.
2012 ஆம் ஆண்டு மற்றும் 2013 ஆம் ஆண்டுகளில் உலக டி 20 தகுதிப் போட்டிகளில் இரண்டு முறை பங்கு பெற்றது, ஆனால் இரண்டு சந்தர்ப்பங்களிலும் கடைசி நான்கு அணிகளில் முடிந்தது.
குறிப்புகள்
பகுப்பு:நாடுகள் வாரியாகத் துடுப்பாட்ட அணிகள்
ஓலக்கூர் ஊராட்சி ஒன்றியம்
ஓலக்கூர் ஊராட்சி ஒன்றியம், தமிழ்நாட்டின் விழுப்புரம் மாவட்டத்தில் உள்ள 13  ஊராட்சி ஒன்றியங்களில்  ஒன்றாகும். ஓலக்கூர் ஊராட்சி ஒன்றியம் 52 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் ஓலக்கூரில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி,  ஓலக்கூர் ஊராட்சி ஒன்றியத்தின் மொத்த மக்கள் தொகை 86,700 ஆகும். அதில் பட்டியல் சாதி மக்களின் தொகை 34,541 ஆக உள்ளது. பட்டியல் பழங்குடி மக்களின் தொகை 1,839 ஆக உள்ளது.
ஊராட்சி மன்றங்கள்
ஓலக்கூர் ஊராட்சி ஒன்றியத்தில் உள்ள 52 கிராம ஊராட்சி மன்றங்களின் விவரம்;
மேற்கோள்கள்
பகுப்பு:விழுப்புரம் மாவட்ட ஊராட்சி ஒன்றியங்கள்
குல்லூர்
குல்லூர் (Kullur) என்பது இந்தியாவின், தமிழ்நாட்டில், கிருஷ்ணகிரி மாவட்டம், ஓசூர் வட்டத்தில் உள்ள நடுத்தர அளவு கிராமம் ஆகும். 2011 ஆண்டைய மக்கள் கணக்கெடுப்பின்படி இந்தக் கிராமத்தில் 107 வீடுகள் உள்ளன. இந்த ஊரின் மக்கள் தொகை 453 இதில் ஆண்கள் 229, பெண்கள் 224 ஆகும். கிராம மக்களின் எழுத்தறிவு விகிதமானது 61.27 % இதில் ஆண்களின் எழுத்தறிவு விகிதம் 75.61 % பெண்களின் எழுத்தறிவு விகிதம் 46.80 %. என்று உள்ளது. மொத்தத்தில் தமிழ்நாட்டின் சராசரி எழுத்தறிவு விகிதமான 80.09 % ஐ ஒப்பிடும்போது கல்வியறிவில் இக்கிராமம் பின்தங்கியே உள்ளது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
பீபேசு
பீபேசு (BeeBase)(தமிழாக்கம் = தேனீத் தரவுத்தளம்) என்பது இணையவழி உயிர் தகவலியல் தரவுத்தளமாகும். இது ஐரோப்பியத் தேனீயான, ஏபிசு மெலிபெரா, சில நோய்க்கிருமிகள் மற்றும் பிற சிற்றினங்கள் தொடர்பான தரவுகளைக் கொண்டுள்ளது. இத்தரவுத் தளம் தேனீ மரபணு வரிசைப்படுத்தல் கூட்டமைப்புடன் இணைந்து உருவாக்கப்பட்டது. 2020-ல் இது காப்பகப்படுத்தப்பட்டு கைமினோப்டெரா மரபணு தொகுப்பு தரவுத்தளத்தால் மாற்றப்பட்டது.
தகவல்கள்
பின்வரும் நோய்க்கிருமிகளுடன் ஏபிசு மெல்லிபெராவுக்கான மரபணு வரிசையை இத்தளம் வழங்குகிறது:
இரண்டு கூடுதல் சிற்றினங்கள் பகுப்பாய்வில் உள்ளன:
பிப்ரவரி 2007-ல், பீபேசானது கூகிள் குரோம் அடிப்படையிலான ஜீனோம் வியூவர் மற்றும் [சிமேப்-அடிப்படையிலான] ஒப்பீட்டு வரைபட பார்வையாளரைக் கொண்டிருந்தது. இவை இரண்டும் பொதுநிலை மாதிரி உயிரியல் தரவுத்தளம் (GMOD) திட்டத்தின் தொகுதிகளாகும். மரபணு பார்வை உலாவி மூலம் அறியப்பட்ட தேனீ மரபணுக்கள், கணிக்கப்பட்ட மரபணு தொகுப்புகள் (Ensembl, NCBI, EMBL-Heidelberg), STS குறிப்பான்கள் (Solignac மற்றும் Hunt இணைப்பு வரைபடங்கள்), தேனீ வெளிப்படுத்தப்பட்ட வரிசை குறிச்சொற்கள் (ESTகள்), பழ ஈ, கொசுக்கள் மற்றும் அமைப்பொத்த தகவலுக்கான தடங்கள் பூச்சிகள் மற்றும் இடமாறும் டி. என். ஏ. கூறுகள் ஆகியவை அடங்கும். தேனீ ஒப்பீட்டு வரைபட பார்வையாளர் இணைப்பு வரைபடங்கள் மற்றும் இயற்பியல் வரைபடம் ஆகியவற்றைக் காட்டினார். இது வரைபடங்களில் பொதுவான குறிப்பான்களைக் காட்டுகிறது.
பீபேசில் கிடைக்கும் உயிரியல் தரவு மற்றும் சேவைகள் பின்வருமாறு:
மேற்கோள்கள்
<references group="" responsive="1">
வெளி இணைப்புகள்
பகுப்பு:தரவுத்தளங்கள்
ஆலோ-ஆலோ
ஹாலோ-ஹாலோ என்பது புகழ்பெற்ற பிலிப்பின் நாட்டு ஈற்றுணவு ஆகும். இவ்வீற்றுணவு குளிர்ச்சீவலையும் ஆவியாகிய பாலையும் கலந்து தயாரிக்கப்படுகின்றது. இதற்கு கொதித்த இனிப்புப் போஞ்சி, ஜெல்லோ, பழங்கள் ஆகியவற்றை மேலதிகமாகவும் சேர்க்கப்படுகிறது. இது உயரமான குவளையிலோ கிண்ணத்திலோ பரிமாறப்படுகின்றது.
போஞ்சிகள், கொண்டைக் கடலை, சர்க்கரைப் பாணி, வற்றாளை, குலமன், பலாப்பழம் போன்றவையும் இவ்வுணவில் கலக்கப்படுகின்றன. பல உள்ளடக்கப் பொருட்களும் உயரமான குவளையிலோ கிண்ணத்திலோ முதலில் இடப்பட்ட பின்னரே மற்றைய செயற்பாடுகளை மேற்கொள்ளல் வேண்டும். இதற்கு மேலதிகமாக ஐஸ்கிரீம் போன்றவையும் இடப்படுகின்றன. ஆவியாகிய பாலை ஈற்றுணவின் மேலே தெளித்துவிடுவதும் உண்டு.
வெளி இணைப்புக்கள்
பகுப்பு:பிலிப்பீன் உணவுகள்
மதன் கோபால் சிங்
மதன் கோபால் சிங் (Madan Gopal Singh பிறப்பு 1950, அமிர்தசரஸ்) ஓர் இந்திய இசையமைப்பாளர், பாடகர், பாடலாசிரியர், நடிகர், திரைக்கதை எழுத்தாளர், திரைப்படக் கோட்பாட்டாளர், ஆசிரியர் மற்றும் பலமொழி பேசும் வல்லமை கொண்டவர் ஆவார். இவர் தற்போது புது தில்லியில் உள்ள நேரு நினைவு அருங்காட்சியகம் மற்றும் கோளமுகத்தில் மூத்த ஆய்வாளராக உள்ளார். சத்யாவதி கல்லூரியில் இவர் ஆங்கில இலக்கியங்களை கற்பித்தார்.இவரது தந்தை பரவலாக அறியப்பெற்ற ஹர்பஜன் சிங் (கவிஞர்) ஆவார்.
எழுதுதல்
விமர்சகர்களால் பாராட்டினைப் பெற்ற கிஸ்ஸா எனும் திரைப்படத்திற்கு  இவர் வசனம் மற்றும் பாடல்களை எழுதினார். ரசயாத்ரா எனும் திரைப்படத்திற்கு இவர் திரைக்கதை எழுதினார். இந்தத் திரைபப்டம் 1995 ஆம் ஆண்டிற்கான சிறந்த குறும்படத்திற்கான தேசிய விருது வென்றது. இப்படத்தை நந்தன் குத்யாடி இயக்கியுள்ளார். மறைந்த, ரித்விக் குமார் கதக்கின் வாழ்க்கையினை அடிப்படையாகக் கொண்ட நதிர் நாம் எனும் திரைப்படத்திற்கு இயக்குனர் அனுராக் சிங்குடன் இணைந்து திரைக்கதையினையும் வசனம் மற்றும் பாடல்களையும் எழுதியுள்ளார். இந்த படம் ஜி.அரவிந்தன் விருதையும், சான்சிபார் சர்வதேச திரைப்பட விழா 2002 இல் சில்வர் தோவ் விருதினையும் வென்றது.
1984 ஆம் ஆண்டு சீக்கிய எதிர்ப்பு கலவரத்தை அடிப்படையாகக் கொண்ட கயா தரன் என்ற திரைப் படத்திற்காக அவர் வசனங்களை எழுதினார். சஷி குமார் இயக்கியுள்ள இப்படம் 2004 ஆம் ஆண்டு ஜி அரவிந்தன் விருதை வென்றது.
டைம்ஸ் மியூசிக், 2007 தயாரித்த ட்ரூத் என்ற பாடல் தொகுதிக்கும், உஸ்தாத் அம்ஜத் அலிகானின் இசையமைப்பிற்காகவும், பங்கஜ் உதாஸ் பாடிய பாடல்களுக்காகவும், மியூசிக் டுடே அக்டோபர் 2007 இல் தயாரித்த யாரா பாடல்களுக்கான பாடல் வரிகளையும் எழுதினார்.
இசை
2003 ஆம் ஆண்டு லோகார்னோ திரைப்பட விழாவில் சிறந்த திரைப்பட விருதை வென்ற பிரெஞ்சு-ஜெர்மன்-பாகிஸ்தான் கூட்டு தயாரிப்பான காமோஷ் பானி எனும் திரைப்படத்திற்கு அவர் இசையமைத்தார்.
சான்றுகள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட இசையமைப்பாளர்கள்
மெலோனைட்டு
மெலோனைட்டு (Melonite) என்பது NiTe2 என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக்  கனிமம் ஆகும். நிக்கல் உலோகத்தின் தெலூரைடு உப்பு மெலோனைட்டு என்று வகைப்படுத்தப்படுகிறது. ஒளிபுகாத் தன்மையுடன் வெண்மை மற்றும் சிவப்பு கலந்த வெண்மை நிறத்தில் காணப்படுகிறது. காற்றில் ஆக்சிசனேற்றம் அடைந்து பழுப்பு நிரமாக மங்கலாகிறது. பிரடெரிக் அகசுடசு கெந்து 1866 ஆம் ஆண்டு கலிபோர்னியாவில் உள்ள காலவெராசு மாகாணத்தின் மெலோன்சு மற்றும் சிடானிசுலாசு சுரங்கங்களில் இக்கனிமத்தைக் கண்டறிந்தார்.
முக்கோண வடிவமைப்பில் 0001 திசைப் பிளவு கொண்ட படிகங்களாக மெலோனைட்டு உருவாகிறது. 7.72 என்ற ஒப்படர்த்தி மதிப்பும் மோவின் கடினத்தன்மை 1-1.5 என்ற மதிப்பும் கொண்ட மெலோனைட்டு ஒரு மென்மையான கனிமமாகக் கருதப்படுகிறது.
புற இணைப்புகள்
பகுப்பு:நிக்கல் கனிமங்கள் பகுப்பு:தெலூரைடு கனிமங்கள் பகுப்பு:முக்கோணவமைப்புக் கனிமங்கள்
சுந்தரம் ரவி
சுந்தரம் ரவி (Sundaram Ravi, பிறப்பு: 22 ஏப்ரல் 1966) பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் இந்தியத் துடுப்பாட்ட நடுவர். இவர் பல தேர்வு துடுப்பாட்டங்கள், ஒருநாள் போட்டிகள் மற்றும் இருபது 20 போட்டிகளில் நடுவராகப் பணியாற்றியுள்ளார். இவர் 2015இல் பன்னாட்டுத் துடுப்பாட்ட அவையின் மேற்தட்டு நடுவர் குழுவில் இணைக்கப்பட்டார்.
மேற்கோள்கள்
பகுப்பு:இந்தியத் துடுப்பாட்ட நடுவர்கள் பகுப்பு:1966 பிறப்புகள் பகுப்பு:வாழும் நபர்கள்
ஜீன் வைல்டர்
ஜெரோம் சில்பர்மன் (Jerome Silberman (சூன் 11, 1933 – ஆகஸ்டு 29, 2016), பொதுவாக ஜீன் வைல்டர் என அறியப்படும் இவர் அமெரிக்க ஐக்கிய நாட்டைச் சேர்ந்த நடிகர், திரைக்கதை எழுத்தாளர், இயக்குநர் (திரைப்படம்), தயாரிப்பாளர் (திரைப்படம்), பின்னணிப் பாடகர்,கவிஞர் ஆவார்.
வைல்டர் தனது திரை வாழ்க்கையினை நாடகம் நடிப்பதில் இருந்து துவங்கினார். 1961 ஆம் ஆண்டில் தெ பிளே ஆஃப் தெ வீக் எனும் தொலைக்காட்சி நாடகத் தொடரில் முதல் முறையாக நடித்தார். இவரின் முதல் திரைப்படம் போன்னி அண்ட் கிளைட் ஆகும். இதில் பிணையாளிக் கதாப்பாத்திரத்தில் நடித்தார். 1967 ஆம் ஆண்டில் வெளியான தெ புரோடியூசர்ஸ் (தயாரிப்பாளர்கள்) எனும் திரைப்படத்தில் முக்கியக் கதாப்பாத்திரத்தில் நடித்தார். இதனை லியோபால்ட் புளூம் இயக்கினார். இந்தத் திரைப்படத்தில் நடித்ததற்காக சிறந்த ஆண் துணை நடிகருக்கான அகாதமி விருதுக்குப் பரிந்துரை செய்யப்பட்டார். வைல்டர், இயக்குநர் (திரைப்படம்), எழுத்தாளரான மெல்புரோக்ஸ்சுடன் இணைந்து பணியாற்றிய பிளேசிங் சாட்டில்ஸ், யங் ஃபிராங்கன்ஸ்டைன் ஆகிய திரைப்படங்களுக்காக சிறந்த தழுவல் திரைக்கதைக்கான அகாதமி விருதுக்கு இருவரும் பரிந்துரை செய்யப்பட்டனர். 1971 இல் வெளிவந்த வில்லி வோன்கா & தெ சாக்கலட் ஃபேக்டரி திரைப்படத்தில் (வில்லிவோன்கா கதாப்பத்திரம்) மற்றும் 1976 இல் ரிச்சர்டு பிரையர் : சில்வர் ஸ்ட்ரீக், 1980 இல் ஸ்டிர் கிரேசி, 1989 இல் சீ நோ ஈவில், ஹியர் நோ ஈவில், 1991 இல் அனதர் யூ ஆகிய திரைப்படங்களில் நடித்ததன் மூலம் பரவலாக அறியப்படுகிறார். 1984 ஆம் ஆண்டில் வெளிவந்த தெ வுமன் இன் ரெட் திரைப்படம் உட்பட இவர் நடித்த சில திரைப்படங்களை எழுதி, இயக்கியுள்ளார்.
ஜீன் வைல்டரின் மூன்றாவது மனைவி கில்டா ராட்னர் ஆவார். இவருடன் இணைந்து வைல்டர் மூன்று திரைப்படங்களில் நடித்துள்ளார். அதில் கடைசி இரண்டு திரைப்படங்களை ஜீன் வைல்டர் இயக்கினார் என்பது குறிப்பிடத்தக்கது. கில்டா ராட்னர் சூல்பைப் புற்றுநோயினால் மரணமடைந்தார். இதனால் ஜீன் வைல்டர் சூல்பைப் புற்றுநோய் கண்டறியும் மையத்தினை லாஸ் ஏஞ்சலஸ் நகரத்தில் நிறுவினார். இதன்மூலம் புற்றுநோய்க்கு எதிரான விழிப்புணர்வு பரப்புரை மேற்கொள்வது மற்றும் சிகிச்சைகளை அளித்தல் போன்ற செய்லகளில் ஈடுபட்டு வந்தார். மேலும் கில்டா மன்றம் என்பதனையும் நிறுவினார்.
2003 ஆம் ஆண்டில் வில் மற்றும் கிரேஸ் எனும்திரைப்படத்தில் இறுதியாக நடித்தார். இந்தத் திரைப்படத்தில் நடித்தகாக சிறந்த கௌரவ நடிகருக்கான எம்மி விருது பெற்றார். அதன் பின் தனது கவனம் முழுவதையும் எழுத்துத் துறைக்கு மாற்றினார். கிஸ்மீ லைக் எ ஸ்ட்ரேஞ்சர் : மை சர்ச் ஃபார் லவ் அண்ட் ஆர்ட எனும் வாழ்க்கை நினைவுக் குறிப்பைத் தயாரித்தார். மேலும் 2007 இல் மை ஃபிரஞ்சு ஓர் (என்து பிரஞ்சு விலைமகள்), தெ வுமன் ஹூ வுட்நாட், 2013 இல் சம்திங் டோன்ட் ரிமம்பர் யூ பை ஆகிய புதினங்களை எழுதினார்.
ஆரம்பகால வாழ்க்கை, கல்வி
ஜீன் வைல்டர் சூன் 11, 1933 இல் மில்வாக்கியில், விஸ்கொன்சினனில் பிறந்தார். இவரின் தந்தை வில்லியம் ஜே சில்பர்மன் நூதனப் பொருட்கள் தயாரிப்பவரும் விற்பனை செய்பவரும் ஆவார். தாய் ஜீன். இவரின் தந்தை உருசியா யூத வந்தேறி ஆவார். இவருக்கு நடிக்கும் ஆர்வம் இவரின் எட்டாம் வயதில் இவரின் தாய் ஜீன் வாதக் காய்ச்சலால் பாதிக்கப்பட்ட போது மருத்துவர் இவரை சிரிக்க வைக்க முயற்சி செய்யுங்கள் எனக் கூறியபோது வந்தது.
வெளியிணைப்புகள்
பகுப்பு:அமெரிக்க நடிகர்கள் பகுப்பு:1933 பிறப்புகள் பகுப்பு:2016 இறப்புகள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள்
ஊட்டச்சத்து ஆய்விதழ்
ஜர்னல் ஆப் நியூட்ரிஷன் (Journal of Nutrition)(ஊட்டச்சத்து ஆய்விதழ்) என்பது அமெரிக்க ஊட்டச்சத்து சங்கத்தினால் வெளியிடப்பட்ட சக மதிப்பாய்வு செய்யப்பட்ட அறிவியல் ஆய்விதழாகும். 1928-ல் இந்த ஆய்விதழ் நிறுவப்பட்டது. இந்த ஆய்விதழ் மனிதர்கள், விலங்குகள், உயிரணு மற்றும் மூலக்கூறு ஊட்டச்சத்து பற்றிய ஆராய்ச்சி முடிவுகளை ஆய்வுக் கட்டுரைகளாக வெளியிடுகிறது. ஊட்டச்சத்து ஆராய்ச்சியாளர்களின் சுயசரிதைகள் மற்றும் மதிப்பீடுகள், துறையில் சர்ச்சைக்குரிய பிரச்சினைகள் பற்றிய வர்ணனைகளையும் இந்த ஆய்விதழ் வெளியிடுகிறது. 2020-ல், இதன் தலைமை ஆசிரியர் தெரசா ஏ. டேவிசு ஆவார். ஆய்விதழ் மேற்கோள் அறிக்கைகளின்படி, தி ஜர்னல் ஆப் நியூட்ரிஷன் 2022-ல் 4.2 தாக்கக் காரணியினைக் கொண்டிருந்தது.
வெளி இணைப்புகள்
பகுப்பு:ஆங்கில அறிவியல் ஆய்விதழ்கள்
மயிலம் ஊராட்சி ஒன்றியம்
மயிலம் ஊராட்சி ஒன்றியம், தமிழ்நாட்டின்  விழுப்புரம் மாவட்டத்தில் உள்ள 13 ஊராட்சி ஒன்றியங்களில்  ஒன்றாகும். திண்டிவனம் வட்டத்தில் உள்ள மயிலம் ஊராட்சி ஒன்றியம் 47 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் மயிலத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகைகணக்கெடுப்பின் படி,  மயிலம் ஊராட்சி ஒன்றியத்தின் மொத்த மக்கள் தொகை 1,17,439  ஆகும். அதில் பட்டியல் சாதி மக்களின்  தொகை 42,231 ஆக உள்ளது. பட்டியல் பழங்குடி மக்களின் தொகை 1,624 ஆக உள்ளது.
ஊராட்சி மன்றங்கள்
மயிலம் ஊராட்சி ஒன்றியத்தில் உள்ள 47 கிராம ஊராட்சி மன்றங்களின் விவரம்;
மேற்கோள்கள்
பகுப்பு:விழுப்புரம் மாவட்ட ஊராட்சி ஒன்றியங்கள்
இந்தியாவில் தற்பால்சேர்க்கை
இந்தியாவில் தற்பால்சேர்க்கை (Homosexuality in India) என்பது பழங்காலம் முதல் நவீன காலம் வரை விவாதப் பொருளாக உள்ளது. தற்பால் சேர்க்கை பாத்திரங்கள் மற்றும் கருப்பொருள்கள் குறித்து இந்து நூல்கள் பல்வேறு நிலைப்பாடுகளை எடுத்துள்ளன. நான்கு வேதங்களில் ஒன்றானதும் மிக முக்கியமானதாக இருக்கும் இருக்கு வேதம், விக்ரிதி ஏவம் பிரகிருதி (இயற்கைக்கு மாறானதாகத் தோன்றுவதும் இயற்கையானதே) என்று கூறுகிறது, சில அறிஞர்கள் மனித வாழ்க்கையின் தற்பால் சேர்க்கை பரிமாணங்களைக் கொண்ட மற்ற உலகளாவிய பன்முகத்தன்மையைப் போன்றது என அங்கீகரிக்கின்றனர்,  வாத்சாயனர் எழுதிய பண்டைய இந்திய உரையான காமசூத்திரம் சிற்றின்ப தற்பால் சேர்க்கை நடத்தை பற்றிய ஒரு முழுமையான அத்தியாயத்தை கூறுகிறது. வரலாற்றில், இந்திய துணைக்கண்டம் முழுவதும் தற்பால் சேர்க்கை அதிகமாக இருந்ததையும், பிரித்தானிய காலனி ஆட்சியின் போது சுமார் 18 ஆம் நூற்றாண்டு வரை தற்பால் சேர்க்கையாளர்கள் எந்த வகையிலும் தாழ்ந்தவர்களாக கருதப்படவில்லை என்பதையும் வரலாற்று இலக்கிய சான்றுகள் சுட்டிக்காட்டுகின்றன. இருப்பினும், முகலாயப் பேரரசின் போது ஃபதாவா ஆலம்கிரியின் இஸ்லாமிய சட்டத்தின் கீழ், ஆண் முஸ்லீம் தற்பால் சேர்க்கை ஈடுபட்டது தெரிய வந்தால்  கசையடி அல்லது கல்லால் அடித்தல் போன்ற தண்டனை வழங்கப்பட்டது. 6 செப்டம்பர் 2018 அன்று, இந்திய உச்ச நீதிமன்றத்தின் 5 நீதிபதிகள் கொண்ட அரசியல் சாசன அமர்வு இந்திய தண்டனைச் சட்டம் பிரிவு 377 இன் ஒரு பகுதியை செல்லாததாக்கியது, எனவே இந்தியாவில் தற்பால் சேர்க்கையை சட்டப்பூர்வமாக்கியது. ஓரினச் சேர்க்கையாளர்களுக்கு 10 ஆண்டுகள் வரை சிறைத்தண்டனை விதிக்கக் கூடிய காலனித்துவ காலச் சட்டத்தை ரத்து செய்ததன் மூலம்,"இது சிறந்த எதிர்காலத்திற்கு வழி வகுக்கும்" என்று ஒரு நீதிபதி கூறினர். இந்திய அரசியலமைப்புச் சட்டம் மற்றும் தில்லி ஒப்பந்தம் 1952 ன் பிரிவு 141 ன் கீழ் சம்மு -காஷ்மீர் மாநிலத்திற்கும் இந்த தீர்ப்பு பொருந்தும்,
இந்தியாவில் ந,ந,ஈ,தி மக்கள்தொகைக்கு அதிகாரப்பூர்வ புள்ளிவிவரங்கள் இல்லை, ஆனால் இந்திய அரசாங்கம் 2012 இல் உச்ச நீதிமன்றத்தில் ஒரு புள்ளிவிவரங்களை சமர்ப்பித்தது, அதன்படி, இந்தியாவில் சுமார் 2.5 மில்லியன் தற்பால் சேர்க்கையாளர்கள் தங்களைப் பதிவு செய்துள்ளனர் என்று கூறியது. இந்த புள்ளிவிவரங்கள் சுகாதார அமைச்சகத்திடம் தங்களை சுயமாக அறிவித்த நபர்களை மட்டுமே அடிப்படையாகக் கொண்டவை. பல ந,ந,ஈ,தி இந்தியர்கள் பாகுபாட்டிற்கு பயந்து தங்களை வெளிப்படையாக அறிவிக்காமல் இருப்பதால் இது முழுமையான புள்ளி விவரமாக இருப்பதற்கான வாய்ப்புகள் குறைவாகும்.
தற்பாலினர் வெறுப்பு இந்தியாவில் பரவலாக உள்ளது. இந்தியாவில் தற்பால் சேர்க்கைபற்றிய பொது விவாதம் தடைபட்டுள்ளது, எந்தவொரு வடிவத்திலும் பாலியல் வெளிப்படையாக விவாதிக்கப்படுவதில்லை. இருப்பினும், சமீபத்திய ஆண்டுகளில், தற்பால் சேர்க்கைமீதான அணுகுமுறை சற்று மாறியுள்ளது. மற்றும் சினிமாவில் தற்பால் சேர்க்கைபற்றிய அதிக சித்தரிப்புகள் மற்றும் விவாதங்கள் நடந்துள்ளன. மூன்றாம் பாலினத்தின் சமூகக் கூறுகளைக் கொண்ட நாடுகளில் இந்தியாவும் ஒன்று. இந்தியாவில் ந,ந,ஈ,தி சமூகத்திற்கு எதிரான மன, உடல், உணர்ச்சி மற்றும் பொருளாதார வன்முறை தொடர்ந்து பிரச்சனையாக உள்ளது. குடும்பம், சமூகம் அல்லது காவல்துறையினரின் ஆதரவு இல்லாததால், பல ஓரினச் சேர்க்கையாளர்களால் பாலியல் பலாத்காரம் செய்யப்பட்டவர்கள் குற்றங்களைப் புகாரளிப்பதில்லை.
சான்றுகள்
பகுப்பு:இந்தியாவில் சமூகப் பிரச்சனைகள் பகுப்பு:ந.ந.ஈ.தி
லெஷ்மேனியாசிஸ்
லெஷ்மேனியாசிஸ் (Leishmaniasis) அல்லது லெஷ்மேனியோசிஸ் என்பது ஒரு நோய்; இது ஏற்படக் காரணம் லெஷ்மேனியா என்ற பேரினத்தைச் சேர்ந்த ஓரணு ஒட்டுண்ணி ஆகும். சில குறிப்பிட்ட வகையான மண் ஈக்கள் கடிப்பதன் மூலம் இது பரவுகிறது. இந்த நோய் சருமத்தில், சளியில் அல்லது உள்ளுறுப்பில் என மூன்று முக்கிய வழிகளில் காணப்படலாம். சரும வடிவிலானது சருமப் புண்களாகக் காணப்படலாம்; சளி வடிவிலானது சருமம், வாய், மற்றும் மூக்கில் தோன்றும் புண்களாகக் காணப்படலாம்; உள்ளுறுப்பு வடிவிலானது சருமப் புண்களாகத் தொடங்கி பின்னர் காய்ச்சல், குறைந்தளவு சிகப்பு இரத்த அணுக்கள் மற்றும் விரிவடைந்த மண்ணீரல், விரிவடைந்த கல்லீரலாக மாறலாம்.
மனிதர்களில் தோன்றும் தொற்றுகள் 20க்கும் மேற்பட்ட லெஷ்மேனியா இனத்தினால் ஏற்படுகிறது. இதற்கான எச்சரிக்கைக் காரணிகளாகப் பின்வருவனவற்றை கூறலாம்: ஏழ்மை, ஊட்டச்சத்து இன்மை, காடுகளை அழித்தல், மற்றும் நகரமயமாக்கல். மேற்கூறிய மூன்று வகை நோய்களையும் மைக்ரோஸ்கோப் வழியே இந்த ஒட்டுணிகளைக் காண்பதன் மூலம் கண்டறியப்படலாம். மேலும், உள்ளுறுப்பு நோயானது இரத்தப் பரிசோதனைகள் மூலம் கண்டறியப்படலாம்.
பூச்சிக்கொல்லி அடிக்கப்பட்ட வலைகளின் கீழ் தூங்குவதன் மூலம் லெஷ்மேனியாசிஸ் ஓரளவு தடுக்கப்படலாம். மண் ஈக்களைக் கொல்ல பூச்சிக்கொல்லிகளை அடித்தல், மற்றும் இந்நோய் மேலும் பரவுவதைத் தடுக்க இந்நோய் கண்டவர்களுக்கு ஆரம்பக் கட்டத்திலேயே சிகிச்சை அளித்தல் போன்றவை வேறு வழிமுறைகளாகும். இந்நோய் எவ்விடத்திலிருந்து ஏற்பட்டது, "லெஷ்மேனியா"வின் இனம், மற்றும் தொற்றின் வகை ஆகியவற்றைப் பொறுத்து இதற்கான சிகிச்சை நிர்ணயிக்கப்படுகிறது. உள்ளுறுப்பு வகை நோய்க்கான சில சாத்தியமான மருந்துகளாகப் பின்வருவனவற்றை கூறலாம்: (liposomal amphotericin B),  (pentavalent antimonials) மற்றும்  (paromomycin) ஆகியவற்றின் கலவை, மற்றும்  (miltefosine). சரும நோய்க்கு, பரமோமைசின் (paromomycin), (fluconazole), அல்லது   (pentamidine) சிறந்ததாக இருக்கலாம்.
மேற்சான்றுகள்
பகுப்பு:ஒட்டுண்ணி நோய்கள்
மின்பகுப்பாய்வு முறைகள்
மின்பகுப்பாய்வு முறைகள' என்பவை பகுப்பாய்வு வேதியியல் நுட்பங்களின் தொகுப்பாகும். இவை மின்வேதிக் கலத்தில் உள்ள பகுளியின் பொருண்மையைக் கலத்தின் [மின்னிலை (வோல்ட்கள்) அல்லது மின்னோட்டம் (ஆம்பியர்கள்) அல்லது இரண்டையும் அளந்து கண்டறியும் முறைகளாகும். இம்முறைகளைப் பலவகைகளாக கலத்தின் எந்த கூறுபாடு அளந்து கட்டுபடுத்தப்படுகிறது என்பதைப் பொறுத்து பிரிக்கலாம். மூன்று முதன்மையான வகைகளாவன மின்னிலை அளவியல் (இதில் மின்முனைகளின் மின்னிலை வேறுபாடு அளக்கப்படுகிறது.), கூலம்பளவியல் (இதில் குறிப்பிட்ட நேரத்தில் பாயும் கல மின்னோட்டம் அளக்கப்படுகிறது), வோல்ட்டா அளவியல் (கல மின்னிலையை மாற்றியபடி மின்னோட்டம் இதில் அளக்கப்படுகிறதுl என்பனவாகும்).
வெள்ளுற்று பெருமாள் கோவில்
வெள்ளூற்றுப் பெருமாள் கோவில் சேலம் மாவட்டத்தின், இடைப்பாடி பகுதியில் உள்ள புராதன கோவிலாகும். இந்தக் கோவிலில் சுயம்பு வடிவில் பெருமாள், ஆஞ்சநேயர், விநாயகர், கருடாழ்வார் சன்னதிகள் அமைந்துள்ளன. இது சூரிய மலை அடிவாரத்தில் உள்ளது.
வரலாறு
இந்தக் கோவில் குறித்த வரலாறு அதிகாரப்பூர்வமாக தெரியவில்லை. ஆனால் பாண்டவர்கள் இந்த வனத்தில் வந்து வழிபட்டதாக கூறப்படுகிறது. இங்கு நாமக்கட்டியும் குங்குமமும் பிரசாதமாக வழங்கப்படுகிறது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள்‎
சாம்பியா துடுப்பாட்ட அணி
சாம்பியா தேசிய கிரிக்கெட் அணி சர்வதேச கிரிக்கெட்டில் சாம்பியா குடியரசை பிரதிநிதித்துவப்படுத்தும் அணியாகும். 2003 ஆம் ஆண்டில் சர்வதேச கிரிக்கெட் கவுன்சில் (ICC) இணை உறுப்பினரான இந்த அணி சாம்பியா கிரிக்கெட் சங்கத்தால் நிர்வகிக்கப்படுகிறது. வடக்கு ரோடிசியா நாட்டின் காலனித்துவ காலத்தின்போது, 1930 ஆம் ஆண்டு இந்த அணி சர்வதேச துடுப்பாட்டத்தில் முதல் போட்டியை சந்தித்தது.
2019 ஆம் ஆண்டு மே மாதம் 3 ஆம் தேதி, சர்வதேச கிரிக்கெட் கவுன்சில், டி20 சர்வதேசப் போட்டியின் தரவரிசையை வெளியிட்டது, அதில் சாம்பியா 34 வது இடத்தைப் பிடித்தது.
குறிப்புகள்
பகுப்பு:நாடுகள் வாரியாகத் துடுப்பாட்ட அணிகள்
பேஸர் ப்ளூ
கார்ல் பேஸர் மில்க் சாக்லேட் (Karl Fazer Milk Chocolate) பொதுவாக ஃபேசர் ப்ளூ (பின்னியம்; Fazerin Sininen) என அழைக்கப்படுவது,   ஃபேசர் கார்பரேஷனின் நிறுவனத்துக்கு சொந்தமான பால் சாக்லேட் வகை ஆகும். . இது பின்லாந்து நாட்டினைச் சார்ந்த முக்கிய நிறுவனமான பேஸர் குழுமத்தின் வணிகக் குறியீடான நீலவண்ண காகித உறையில் இடப்பட்டு வருகிறது.
பின்லாந்து நாட்டில் அதிகம் விற்பனையாகும் தின்பண்ட வகையாக பேஸர் ப்ளூ அறியப்படுகிறது. வழக்கமாக அதிக வாக்குகள் பெற்று முன்னணியில் இருக்கும் தின்பண்ட வகையான இது பின்லாந்து மக்களால் அதிகம் நேசிக்கப்படுகிறது. குறிப்பாக மார்க்கினோய்ன்டி மற்றும் மைனோன்ட்டா, தேர்வு அமைப்பான தலௌஸ்டுடிகிமஸ் ஒய் ஆல் நடத்தப்பட்ட கருத்துக் கணிப்பில் அதிகம் தேர்வு செய்யப்படும் பண்டமாகவும் திகழ்கிறது.
இவ்வின்னட்டு பின்லாந்து நாட்டின் கலாச்சாரம், பண்பாடு மற்றும் சமையலில் முக்கிய பங்கு வகிக்கிறது. தூய பாலாலைக் கொண்டு இந்த வகையானது செய்யப்படுகிறது, பால் மாவு மற்றும் நீர் நிறைந்த பால் கொண்டு தயார் செய்யப்படும் பிற இன்னட்டு தயாரிப்பிலிருந்து இது மாறுபட்டது ஆகும். மற்ற இன்னட்டுகளுடன் ஒப்பிடும் போது இது அதிக அளவு பால் அடர்த்தியை கொண்டுள்ளது.
இவ்வின்னட்டானது வேறுபட்ட அளவுகள் மற்றும் விலைகளில் விற்பனை செய்யப்படுகிறது. இது 200 கிராம் அளவுள்ள வில்லைகளாகவுள்ள திண்பண்ட வகையாக வெளிவருகிறது.
வரலாறு
2001 ல் பேஸர் நீல வண்ணம் பேன்டன் சி 280 பின்லாந்தின் முக்கிய வணிக முத்திரையாக தெரிவு செய்யப்பட்டுள்ளது.
மேற்கோள்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:சாக்கலேட்
எஸ்தர் டுஃப்லோ
எஸ்தர் டுஃப்லோ (Esther Duflo, அக்டோபர் 25,1972) பிரெஞ்சுப் பொருளாதார வல்லுனர் ஆவார். இவர் அப்துல் லதீஃப் ஜமீல் வறுமை நடவடிக்கை ஆய்வகத்தின் துணை நிறுவனர் மற்றும் இயக்குனர் ஆவார். மாசாச்சூசெட்சு தொழில்நுட்பக் கல்வி நிலையத்தில் பொருளாதார வளர்ச்சி மற்றும் வறுமை ஒழிப்புத் துறையின் பேராசிரியராக உள்ளார். தேசியப் பொருளாதார ஆய்வுப் பணியகத்தின் சக ஆய்வாளராகவும் இவர் உள்ளார். மேலும் பொருளாதார ஆய்வு மற்றும் வளர்ச்சிக்கானப் பொருளாதாரத் திறனாய்வுப் பணியகத்தில் வாரிய உறுப்பினராக உள்ளார் (BREAD),. பொருளாதாரம் மற்றும் கொள்கை ஆய்வு மையத்தின் பொருளாதார வளர்ச்சித் திட்ட இயக்குனராகவும் உள்ளார். இவரது ஆய்வுகள் வளரும் நாடுகளின் பொருளாதரச் சூழ்நிலையியல், இல்லற நடவடிக்கைகள், கல்வி, சுகாதாரம், மதிப்பீட்டு கொள்கை ஆகியவை குறித்தவையாகும். இவர் அபிஜித் பேனர்ஜீ, டீன் கர்னல், மைக்கேல் க்ரெமர், ஜான் எ. லிஸ்ட், செந்தில் முல்லைநாதன் ஆகியோருடன் இணைந்து, பொருளாதாரத் தொடர்புகளுக்கான ஆய்வில் புதிய அணுகுமுறைகளைக் கண்டறிவதில் முக்கிய உந்து சக்தியாக விளங்கினார். இவர் 2021 ஆம் ஆண்டு தமிழக அரசில் முதலமைச்சருக்கு பொருளாதார ஆலோசனைக் குழுவில் இடம் பெற்றுள்ளார்.
மேற்கோள்கள்
பகுப்பு:பிரான்சியப் பொருளியலாளர்கள் பகுப்பு:பெண் பொருளியலாளர்கள் பகுப்பு:1972 பிறப்புகள் பகுப்பு:வாழும் நபர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
மலேசியத் தமிழ்த் திரைப்படங்களின் பட்டியல்
மலேசியத் தமிழ்த் திரைப்படங்களின் பட்டியல் என்பது மலேசியத் தமிழ்த் திரைப்படத்துறையினரால் தயாரிக்கப்பட்டு வெளிவந்த திரைப்படங்கள் இங்கு பட்டியலிடப்படுகின்றன.
மரக்காணம் ஊராட்சி ஒன்றியம்
மரக்காணம் ஊராட்சி ஒன்றியம், இந்தியாவின் தமிழ்நாட்டின்  விழுப்புரம் மாவட்டத்தில்  உள்ள 13 ஊராட்சி ஒன்றியங்களில் ஒன்றாகும். மரக்காணம் ஊராட்சி ஒன்றியம் 56 ஊராட்சி மன்றங்களை கொண்டுள்ளது. மரக்காணம் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் மரக்காணத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, மரக்காணம் ஊராட்சி ஒன்றியத்தின் மொத்த மக்கள் தொகை 1,47,713  ஆகும். அதில் பட்டியல் சமூக மக்களின்  தொகை 50,833 ஆக  உள்ளது. பட்டியல் பழங்குடி மக்களின் தொகை 2,103 ஆக உள்ளது.
ஊராட்சி மன்றங்கள்
மரக்காணம் ஊராட்சி ஒன்றியத்தில் உள்ள 56 கிராம ஊராட்சி மன்றங்களின் விவரம்;
மேற்கோள்கள்
பகுப்பு:விழுப்புரம் மாவட்ட ஊராட்சி ஒன்றியங்கள்
உதட்டுச் சாய பெண்ணியம்
உதட்டுச் சாய பெண்ணியம் (Lipstick feminism) என்பது பெண்களின் பாலியல் சக்தி உட்பட பெண்ணியத்தின் பாரம்பரியக் கருத்துகளைத் ஏற்றுக் கொள்ள முயற்சிக்கும் பல்வேறு வகையான மூன்றாம் அலை பெண்ணியம் ஆகும்.
பெண்களின் வாக்குரிமை இயக்கத்தில் தொடங்கி, பெண்களின் அடிப்படை உரிமைகளில் கவனம் செலுத்திய ஆரம்பகால பெண்ணிய பிரச்சாரங்களைப் போலல்லாமல், உதட்டுச்சாய பெண்ணியம், குறிப்பாக பாலுணர்வின் அடிப்படையில் பெண்கள் தங்கள் பெண்மையை புறக்கணிக்காமல் அல்லது மறுக்காமல் பெண்ணியமாக இருக்க முடியும் என்பதை அறிய முயல்கிறது. பெண்ணியத்தின் இரண்டாவது அலையின் போது, பெண்ணியவாதிகள் பெண்களின் சட்ட மற்றும் சமூக சமத்துவத்தில் மட்டுமே கவனம் செலுத்தினர். ஆனால்,அவர்களின் பாலுணர்வை 'ஏற்றுக்கொள்ள' மறுத்தனர். ஜோரா நீல் ஹர்ஸ்டன் மற்றும் எம்மா கோல்ட்மேன் போன்றவர்கள் பெண்கள், அழகியல் மற்றும் பெண்மையின் கருத்துக்களின் தத்துவ கருத்துக்களைப் பயன்படுத்துவதன் மூலம், பாலினத்தின் வழிகளை மேம்படுத்துவதற்கும் பகுப்பாய்வு செய்வதற்கும் சாத்தியம் ஏற்படும் என்று வாதிட்டனர். உதட்டுச் சாயப் பெண்ணியம், பெண்ணின் உடலிலிருந்து உமிழப்படும் பெண்மை மற்றும் பெண் பாலியல் பற்றிய கருத்துக்களை உள்ளடக்கியது. உதட்டுச்சாய பெண்ணியத்தின் அறிஞர்கள், பெண்கள் உணர்வு மற்றும் பாலுணர்வுக்கு ஏற்ப செயல்பட உரிமை உண்டு என்று நம்புகிறார்கள்.
உதட்டுச் சாயப் பெண்ணியம் சில இழிவான வார்த்தைகளை வலிமை மிகுந்த வார்த்தைகளாக மாற்றுகிறது. உதாரணமாக 'ஸ்லட்' எனும் வார்த்தையினை ஸ்லட்வாக் என்று மாற்றியது. இது இரண்டாவது அலை பெண்ணியத்தின் கருத்தியல் பின்னடைவினை சரிசெய்யும் விதத்தின் ஒரு பகுதியாக உருவாக்கப்பட்டது.
மொழி
சொற்பொருளியலின்படி, உதட்டுச் சாய பெண்ணியம் எனும் குறிச் சொல் பெண்களை இழுபடுத்தும் சொற்களான ஸ்லட் (இழிமகள்) என்பதனை மீட்டெடுக்கும் பொருட்டு உருவாக்கபட்டது.இந்தச் சொல் "ஒழுக்கநெறியற்ற பெண்" மற்றும் சுதந்திரவாதி ஆகிய பொருள்படும் வகையில் உருவாக்கப்பட்டது.
தத்துவம்
மற்ற பெண்ணியவாதிகள், உதட்டுச் சாய பெண்ணியத்தில், பெண்களுக்கு அதிகாரமளித்தல் என்று அழைக்கப்படுவது ஒரு தத்துவ முரண்பாடாக உள்ளது எனக் கூறினர்.பெண்கள் தங்களது கால்களில் உள்ள முடிகளை நீக்கம் செய்வது மற்றும் குட்டை பாவாடை அணிவது போன்ற பாரம்பரிய பாலின செயல்களைச் செய்வதற்கான முடிவை அதிகாரமளிக்கும் செயலாகக் கருதலாமா இல்லையா என்பதை பெண்ணிய அறிஞர்கள் பல முறை விவாதித்து வந்திருக்கிறார்கள். ஃபியன்குவாலா சுவீனி மற்றும் கதி டேவிசு போன்ற பெண்ணியக் கல்வியாளார்கள் பெண்ணிய விடுதலை என்பது புரிந்து கொள்வதன் மூலமே கிடைக்கும் என்றும் அது பழமைவாத நடவடிக்கைகளில் இருந்து நீங்கள் வெளியேறும் போதும் தான் நிகழும் எனவும் கூறுகின்றனர்.
பிரபலமான கலாச்சாரத்தில்
அமெரிக்க தொலைக்காட்சித் தொடரில், தி வெஸ்ட் விங், 57 வது நிகழ்ச்சியில், " நைட் ஃபைவ் ", என்பதில் உதட்டுச் சாயப் பெண்ணியத்தின் சிறப்புகளை கதாபாத்திரங்கள் விவாதிக்கும் ஒரு காட்சியை கொண்டுள்ளது. பெண் கதாநாயகி இது அதிகாரம் அளிப்பதாக முடிவு செய்கிறார், அதே நேரத்தில் இது பாலின-எதிர்மறைவாதம் ஊதிய சமநிலை போன்ற முக்கியமான பிரச்சினைகளிலிருந்து திசை திருப்பப்படுகிறது என்று கூறும் வகையில் காட்சிகள் அமைக்கப்பட்டிருக்கும்.
ஏஞ்சலா லேன்சுபரி
டேம் ஏஞ்சலா பிரிஜித் லேன்ச்பியூரி (Dame Angela Brigid Lansbury (பிறப்பு அக்டோபர் 16, 1925) என்பவர் அமெரிக்க ஐக்கிய நாடு - அயர்லாந்து நடிகை ஆவார். இவர் திரைப்படம், தொலைக்காட்சி நாடகத் தொடர், நாடகத் திரைப்படம் போன்றவற்றில் நடித்துள்ளார். இவர் தயாரிப்பாளர் (திரைப்படம்), பின்னணிப் பாடகரும் ஆவார். இவர் ஏழு தசாப்தங்களாக நடித்துக்கொண்டிருந்தார். இவற்றில் பெரும்பான்மையானவை அமெரிக்கத் திரைப்படங்களாகும். இவரின் நடிப்பிற்காக சர்வதேச அளவில் வரவேற்பு கிடைத்தது.
இவர் மத்திய இலண்டனில் உள்ள ரீஜன்ட்ஸ் பார்க்கில் உயர் நடுத்தரவர்க்க குடும்பத்தில் பிறந்தார். இவரின் தந்தை எட்கர் லேன்ஸ்பியூரி ஒரு அரசியல்வாதி ஆவார். இவரின் தாய் மொயான மக்கில் அயர்லாந்தைச் சேர்ந்த நடிகை ஆவார். தி பிளிட்ஸ்சில் இருந்து தப்பிப்பதற்காக தனது தாய் மற்றும் இரு இளைய சகோதரர்களுடன் 1940 ஆம் ஆண்டில் அமெரிக்க ஐக்கிய நாடு சென்றார். பின் நியூயார்க் நகரத்தில் நடிப்பு பயின்றார். 1942 ஆம் ஆண்டில் எம் ஜி எம் எனப்படும் மெட்ரோ- கோல்ட்வின்- மேயர் நிறுவனத்தின் கீழ் நடிப்பதாக ஒப்பந்தம் ஆனார். இவரின் முதல் திரைப்படம் 1944 ஆம் ஆண்டில் வெளியான கேஸ்லைட் ஆகு. பின் 1945 இல் தெ பிக்சர் ஆஃப் தெ தோரியன் கிரே திரைப்படத்தில் நடித்தார். இந்த இரு திரைப்படங்களுக்காகவும் அகாதமி விருது மற்றும் கோல்டன் குளோப் விருது ஆகிய விருதுகளுக்கு இவரின் பெயர் பரிந்துரை செய்யப்பட்டது. எம் ஜி எம் நிறுவனத் தயாரிப்பில் பதினொரு திரைப்படங்களில் இவர் நடித்தார். இதில் பெரும்பான்மையனவை துணைக் கதாப்பாத்திரங்கள் ஆகும். இந்த நிறுவனத்துடனான ஒப்பந்தம் 1952 ஆம் ஆண்டில் முடிவுற்றது. 1950களில் குறைந்தபட்ச நிதியில் தயாராகும் திரைப்படங்களின் (பி லிஸ்ட்) நட்சத்திர நாயகியாக இவர் விளங்கினார். 1962 இல் தெ மஞ்சூரியன் கேண்டிடேட் எனும் திரைப்படத்தில் நடித்தார். இந்தத் திரைப்படத்தில் இவரின் நடிப்பு பரவலான பாராட்டைப் பெற்றது.
ஏஞ்சலாவின் வாழ்க்கையில் ஏற்பட்ட தனிப்பட்ட பிரச்சினைகள் காரணமாக இவர் கலிபோர்னியாவில் இருந்து அயர்லாந்தில் உள்ள கவுண்டி கார்க்க்கிற்கு 1970 ஆம் ஆண்டில் இடம்பெயர்ந்தார். அதன் பின்பும் இவர் நாடகத் திரைப்படம் மற்றும் திரைப்படம் போன்றவற்றில் தொடர்ந்து நடித்தார். ஜிப்சி,சுவீனி டோட் மற்றும் தெ கிங் அன்ட் ஐ ஆகியவற்றில்முக்கியக் கதாப்பாத்திரத்தில் நடித்தார். மேலும் வால்ட் டிஸ்னி நிறுவனத்தின் பெட்னாப்ஸ் அண்ட் புரூம்ஸ்டிக்ஸ் எனும் திரைப்படத்தில் முக்கியக் கதாப்ப்பட்திரத்தில் நடித்தார். 1971 ஆம் ஆண்டில் வெளியான இந்தத் திரைப்படம் வெற்றி பெற்றது. இதன் பின்பும் தொலைக்காட்சி நாடகத் தொடர்களில் நடித்தார். புதின எழுத்தாளராக சர்வதேச அளவில் புகழ்பெற்றார். இவரும் ஜெஸ்ஸிகா பிளெட்சர் ஆகிய இருவரும் இணைந்து பணிபுரிந்த மர்டர் ஷீ ரோட் எனும் தொலைக்காட்சி நாடகத் தொடரானது 1984 முதல் 1996 ஆண்டு வரையில் 12 பருவங்கள் வெளியாகி மக்களிடையே நல்ல வரவேற்பைப் பெற்றது. அதுவரை வெளியான தொலைக்காட்சி நாடகத் தொடர் வரலாற்றிலேயே அதிக நாட்கள் ஒளிபரப்பான குற்ற நாடகத் தொடர் எனும் சாதனை படைத்தது. 1991 ஆம் ஆண்டு வால்ட் டிஸ்னி நிறுவனத்தின் தயாரிப்பில் வெளியான பியூட்டி அண்ட் பீஸ்ட் எனும் இயங்குபடத்தில் பின்னணிக் குரல் கொடுத்தார்.
வெளியிணைப்புகள்
பகுப்பு:அமெரிக்க நடிகர்கள் பகுப்பு:1925 பிறப்புகள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
கைத்தல் மாவட்டம்
கைத்தல் மாவட்டம், இந்திய மாநிலமான அரியானாவில் உள்ளது. .
கிராமங்கள்
இந்த மாவட்டத்தில் உள்ள கிராமங்களின் பெயர்களைக் கீழே காண்க.
மைமனா
மைமனா (ஆங்கிலம் : Maymana; பாரசீக மொழி / உசுபேகிய மொழி : میمنه) என்பது ஆப்கானித்தான் நாட்டின் நகரமாகும். துருக்மெனிஸ்தான் எல்லைக்கு அருகிலுள்ள வடமேற்கு ஆப்கானித்தானின் பரியாப் மாகாணத்தின் தலைநகரம் ஆகும். இது நாட்டின் தலைநகர் காபூலுக்கு வடமேற்கே சுமார் 400 கிமீ (250 மைல்) தொலைவில் உள்ளது. இந்த நகரம் முர்காப் ஆற்றின் துணை நதியான மைமனா நதியில் அமைந்துள்ளது. மைமனா நகரின் மக்கட் தொகை 2015 ஆம் ஆண்டில் 149,040 ஆக இருந்தது. இந்த நகரம் வடமேற்கு ஆப்கானிஸ்தானின் மிகப்பெரிய நகரங்களில் ஒன்றாகும்.
புவியியல்
முர்காப் ஆற்றின் துணை நதியான மைமனா நதியின் ஆற்றடுக்குத் திட்டில் 877 மீ (2,877 அடி) உயரத்தில் டோர்கெஸ்தான் மலைத்தொடரின் வடக்கு அடிவாரத்தில் மைமனா நகரம் அமைந்துள்ளது. நகரத்திற்கு 50 கி.மீ தெற்கே பேண்ட்-இ துர்கிஸ்தான் ஆற்றிலிருந்து மேமானா நதி கிளைக்கிறது. மைமனா பிராந்தியத்தின் மலைப்பகுதிகள் பொதுவாக பருவகால விவசாய நடவடிக்கைகளுக்கு ஏற்ற வளமான மேல் மண்ணைக் கொண்டுள்ளன.
காலநிலை
கோப்பனின் காலநிலை வகைப்பாட்டின் படி வெப்பமான கோடைகால மத்திய தரைக்கடல் காலநிலையை கொண்டுள்ளது.
மக்கட் தொகை
19 ஆம் நூற்றாண்டின் குடியேற்றத்தின் மக்கட் தொகை 15,000–18,000 என மதிப்பிடப்பட்டது. இந்த பிராந்தியத்தில் உசுபேகிய மொழி பரவலாக பயன்படுத்தப்படுவதால் இந் நகரம் இது  உசுபெக் நகரமாக கருதப்பட்டது. இருப்பினும் வெவ்வேறு இனங்களான தஜிக்குகள், துர்க்மென்கள், பஷ்தூன் மக்கள் மற்றும் பலூச் போன்றவர்கள் வாழ்ந்ததாக ஆவணப்படுத்தப்பட்டுள்ளது. 1958 ஆம் ஆண்டில் சனத் தொகை 30,000 என மதிப்பிடப்பட்டது. 1979 ஆண்டுகளில் இது 38,250 ஆகவும், 1982 ஆண்டுகளில் 56,973 ஆகவும் உயர்ந்தது. இவை உத்தியோகப்பூர்வ கணக்கெடுப்புக்களாக இருக்கவில்லை. 2004 ஆம் ஆண்டில் மைமனாவின் மக்கட் தொகை 75,900 என்று மதிப்பிடப்பட்டது. ஆனால் போதிய சான்றுகள் காணப்படவில்லை. 2015 ஆம் ஆண்டில் ஐ.நா. ஆதரவில் மக்கட் தொகை 149,040 ஆக மதிப்பிடப்பட்டது. மைமனாவின் மொத்த நிலப்பரப்பு 3,461 ஹெக்டேயர்கள் ஆகும். மேலும் இந்த நகரத்தின் மொத்த குடியிருப்புகளின் எண்ணிக்கை 16,560 ஆகும்.
பொருளாதாரம்
இந்த நகரம் விவசாயப் பகுதியாகும். கெய்சர் ஆற்றில் இருந்து நீர்ப்பாசனம் செய்யப்படுகின்றது. மேலும் நாடோடிகள் கரகுல் ஆடுகளின் வர்த்தகத்தை மேற்கொள்கின்றனர். மைமனா ஆப்கானிஸ்தானில் முக்கியமான கால்நடை மையமாகும். 1970 ஆண்டுகளில் கம்பளி மற்றும் பருத்தி பதப்படுத்தும் தொழில் நகரத்தில் வளர்ந்து வந்தது. இந்த நகரமானது தோல் பொருட்கள், பட்டு, தரைவிரிப்புகள், கோதுமை, பார்லி, முலாம்பழம் மற்றும் திராட்சை ஆகியவற்றிற்கான சந்தையாகும்.
மலைகளால் சூழப்பட்ட ஒரு பள்ளத்தாக்கில் மைமனாவிற்கு மேற்கே 2 மைல் (3.2 கி.மீ) தொலைவில் ஒரு விமான நிலையம் அமைந்துள்ளது.
காபூல், காந்தாரம், ஹெராத் , மசார்-இ-ஷெரீப் , ஜலாலாபாத் , குந்தூசு மற்றும் காசுனி ஆகிய நகரங்களுக்கு பிறகு மைமனா ஆப்கானித்தானின் எட்டாவது பெரிய நகரமாகும். இந்த நகரத்தில் 2005 ஆம் ஆண்டு பெப்ரவரியில் பெண்கள் நிர்வகிக்கும் சுயாதீன வானொலி நிலையமான ரேடியோ குயாஷ் நிறுவப்பட்டது.
போக்குவரத்து
இந்த நகரத்திற்கு மைமனா விமான நிலையம் சேவை புரிகின்றது. 2014 ஆம் ஆண்டில் இருந்து ஹெறாத் திற்கு நேரடி விமான சேவைகளைக் கொண்டுள்ளது.
சான்றுகள்
பகுப்பு:ஆப்கானித்தான் நகரங்கள்
பிரசாந்த்
பிரசாந்த் (Prashanth, பிறப்பு: ஏப்ரல் 6, 1973) தமிழ்த் திரைப்பட நடிகர் ஆவார். இவர் பிரபல இந்தியத் திரைப்பட இயக்குனரும் நடிகருமான தியாகராஜனின் மகன் ஆவர்.
வாழ்க்கைக் குறிப்பு
இவர் நடிகர் தியாகராஜன் - சாந்தி அவர்களின் மூத்த மகனாவார். இவருக்கு பிரீத்தி என்கின்ற ஒரு தங்கையும் உள்ளார். பிரசாந்துக்கும் கிரகலட்சுமி என்ற பெண்ணுக்கும் கடந்த 2005 ஆம் வருடம் திருமணம் நடைபெற்றது. கருத்து வேறுபாடு காரணமாக இருவரும் விவாகரத்து செய்துகொண்டனர்.
வெற்றித் திரைப்படங்கள்
பிரசாந்த் நடித்தப்படங்களில் வெற்றி வாய்ப்பைத் தந்தப் படங்களில் சில:
வெளி இணைப்புகள்
பகுப்பு:தமிழ்த் திரைப்பட நடிகர்கள் பகுப்பு:1973 பிறப்புகள் பகுப்பு:வாழும் நபர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:சென்னை நடிகர்கள்
அனுராக் தாகூர்
அனுராக் சிங் தாகூர் (பிறப்பு: அக்டோபர் 24, 1974) இமாச்சலப் பிரதேசத்தில் ஹமீர்பூரிலிருந்து இந்தியாவின் பாராளுமன்றத்தின் கீழவை உறுப்பினராகவும், மத்திய இணை அமைச்சராகவும் பணியாற்றுகிறார். இவர் இமாச்சல பிரதேச முன்னாள் முதலமைச்சர் பிரேம் குமார் துமால் என்பவரின் மகன் ஆவார். பாரதீய ஜனதா கட்சியின் வேட்பாளராக, 2008 ஆம் ஆண்டு மே மாதம் நடந்த இடைத்தேர்தலில் வென்று மக்களவைக்குத் தேர்ந்தெடுக்கப்பட்டார். அதைத்தொடர்ந்து வந்த 4 தேர்தல்களிலும் வெற்றி பெற்ற இவர் 14, 15, 16, மற்றும் 17 வது மக்களவை உறுப்பினராக உள்ளார்.
2016 ஆம் ஆண்டு மே மாதம் முதல் பிப்ரவரி 2017 வரை பி.சி.சி.ஐயின் கிரிக்கெட் கட்டுப்பாட்டு வாரியத்தின் தலைவர் இருந்தார். பிறகு உச்ச நீதிமன்றம் அவரை பணிநீக்கம் செய்ய உத்தரவிட்டதைத் தொடர்ந்து பிசிசிஐ தலைவர் பதவியில் இருந்து விலகினார். 2016 ஆம் ஆண்டு ஜூலை 29 ஆம் தேதி, பிராந்திய இராணுவத்தில் வழக்கமான ஆணையராக இருக்கும் முதல் பாஜக நாடாளுமன்ற உறுப்பினர் என்ற பெயரைப் பெற்றார்.
ஆரம்ப வாழ்க்கை மற்றும் கல்வி
தாக்கூர் 24 அக்டோபர் 1974ஆம் ஆண்டு ஹமீர்பூரில் பிறந்தார். அவர் பிரேம் குமார் துமால் மற்றும் ஷீலா தேவி ஆகியோரின் மூத்த மகன். அவர் ஜலந்தர் தயானந்த் மாடல் பள்ளியில் படித்தார். தொடர்ந்து ஜலாந்தர் டாகா கல்லூரியில் தனது பி.ஏ. படிப்பை முடித்தார்.
அரசியல் வாழ்க்கை
மே மாதம் 2008 இல், தன் தந்தையின் தொகுதியான ஹமீர்பூர் தொகுதியில் இருந்து இந்தியாவின் 14 வது மக்களவை நாடாளுமன்ற உறுப்பினராக தேர்ந்தெடுக்கப்பட்டார். 2009 ல் 15 வது மக்களவை, 2014 ல் 16 வது மக்களவை, 2019 ல் 17 வது மக்களவை ஆகியவற்றிற்கு மீண்டும் தேர்ந்தெடுக்கப்பட்டார். பின்னர், தாகூர் அகில இந்திய பாரதீய ஜனதா யுவ மோர்ச்சாவின் தலைவராக நியமிக்கப்பட்டார்.
கிரிக்கெட் வாழ்க்கை
2000 ஆம் ஆண்டு நவம்பர் மாதம் ஜம்மு & காஷ்மீருக்கு எதிரான ஒரு ரஞ்சி டிராபி போட்டியில் விளையாடினார். முன்பாக அவர் ஹெச்பிஎசியின் தலைவராக இருந்தபோது, அவரை HPCA ரஞ்சி கோப்பை கிரிக்கெட் அணியின் தேர்வுக்குழுத் தலைவராக தன்னை நியமித்துக் கொண்டார். இமாச்சலப் பிரதேசத்தின் தர்மசாலாவில் உள்ள சர்வதேச கிரிக்கெட் ஸ்டேடியம் உருவாவதற்கு அவர் உதவினார். இமாச்சலப் பிரதேசத்தை பிரதிநிதித்துவப்படுத்தும் முதல் கிரிக்கெட் போட்டியில் விளையாடினார், மேலும் 2000-2001 காவக்கட்டத்தில் ஜம்மு மற்றும் காஷ்மீருக்கு எதிரான ஆட்டத்தில் அணிக்கு கேப்டனாக அணிக்கு தலைமை தாங்கினார். அதில் ஜம்மு-காஷ்மீர் 4 விக்கெட்டுகள் வித்தியாசத்தில் வென்றது.
கிரிக்கெட் நிர்வாகி
பி.சி.சி.ஐ.யின் செயலர் பதவியில் இருந்து தாகூர் தொடர்ந்து பதவி உயர்வடைந்துள்ளார். 2016 ஆம் ஆண்டு மே 22 ஆம் தேதி, பி.சி.சி.ஐ. தலைவராகத் தேர்ந்தெடுக்கப்பட்ட தாக்கூர், ஜனவரி 2017 ல் உச்சநீதிமன்றத்தால் பதவி நீக்கப்பட்டார்.
இவர் தாகூர் மகளிர் அறக்கட்டளையின் (HOW) நிறுவனர் ஆவார். இது பெண்கள் விவகாரங்கள், பாதுகாப்பு மற்றும் அதிகாரமளிக்கும் கருத்தரங்குகள், தெரு நாடகங்கள் மற்றும் பல சிவில் சமுதாய பங்குதாரர்கள், பிரபலங்கள், பத்திரிகையாளர்கள் மற்றும் நாடாளுமன்ற உறுப்பினர்கள் ஆகியோரிடம் சமூக விழிப்புணர்வை உருவாக்குவதற்கான ஒரு முயற்சியாகும்.
தனிப்பட்ட வாழ்க்கை
27 நவம்பர் 2002 இல், ஹிமாச்சலப் பிரதேச அரசாங்கத்தின் முன்னாள் பொதுப்பணித்துறை அமைச்சரான குலாப் சிங் தாக்கரின் மகள் ஷெபலி தாக்கூர் என்பவரை தாகூர் திருமணம் செய்தார்..
வெளியிணைப்புகள்
பகுப்பு:17வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:வாழும் நபர்கள் பகுப்பு:1974 பிறப்புகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:இந்திய அமைச்சர்கள் பகுப்பு:இந்திய அமைச்சரவை உறுப்பினர்கள்
கூலம்பளவியல்
கூலம்பளவியல்' என்பது ஒரு  மின் பகுப்பாய்வு முறைகள் சார்ந்த பல நுட்பங்களின் தொகுப்புக்கு வழங்கும் பெயராகும். இம்முறையில் மின்னாற்பகுப்பு வினையின்போது நுகர்ந்த அல்லது உருவாக்கப்பட்ட, கூலம்பலகில் அளக்கப்பட்ட, மின்சாரத்தைக் கொண்டு வினையின்போது கடத்தப்பட்ட வினைபடு பொருளின் பொருண்மை அளக்கப்படுகிறது. சார்லசு-அகஸ்டின் டெ கூலும் அவர்களின் நினைவாக இவ்வியல் பெயரிடப்பட்டுள்ளது.
கூலம்பளத்தல் நுட்பங்களில் இரண்டு முறைகள் உள்ளன. அவை நிலைமின்னிலைக் கூலம்பளவியல், நிலைமின்னோட்டக் கூலம்பளவியல் என்பனவாகும். நிலைமின்னிலைக் கூலம்பளவியல்  வினையின்போது ஒரு மின்னிலை நிலைப்படுத்தியைப் பயன்படுத்தி மின்னிலை மாறாமல் பார்த்துக்கொள்கிறது. நிலைமின்னோட்டக் கூலம்பளவியல் , வினையின்போது ஒரு மின்னோட்ட நிலைப்படுத்தியைப் பயன்படுத்தி மின்னோட்ட்த்தை மாறாமல் பார்த்துக்கொள்கிறது.
மின்னனியல் கூலம்பளவி
மின்னனியல் கூலம்பளவி "தொகுப்பி"- வகைச் சுற்றமைப்பில் இயக்கமுறை மிகைப்பியைப் பயன்படுத்திப் பெறப்படுகிறது. The current passed through the resistor R1எனும் தடையத்தில் பாயும் மின்னோட்டம் அதில் மின்னிலை வீழ்ச்சியை ஏற்படுத்துகிறது. இவ்வீழ்ச்சி கொண்மித் தட்டில் அமைந்த இயக்கமுறை மிகைப்பியால்  தொகுக்கப்படுகிறது;  மின்னோட்டம் உயர, மின்னிலை வீழ்ச்சியும் கூடும். மின்னோட்டம் நிலையாக இருக்கவேண்டிய தேவையேதும் இல்லை. இத்திட்டத்தில் Vout மதிப்பு,  (i*t) எனும் கடந்த கூலம்பளவுக்கு நேர்விகித்த்தில் அமையும். தகுந்த R1 மதிப்பைத் தேர்வு செய்து கூலம்பளவியின் உணர்மை அல்லது உணர்திறனை (sensitivity) மாற்றலாம்.
மின்வேதிக் கூலம்பளவிகள்
மின்வேதி வினையைப் பொறுத்து கீழுள்ள மூவகைக் கூலம்பளவிகள் உள்ளன:
"வோல்டாமானி" என்பது "கூலம்பளவி" யின் இணைபெயராகும்..
வெளி இணைப்புகள்
பகுப்பு:மின்பகுப்பாய்வு முறைகள்
சுவேந்து அதிகாரி
சுவேந்து அதிகாரி (Suvendu Adhikari) இந்திய அரசியல்வாதி ஆவார். இவர் மேற்கு வங்காள அரசில் போக்குவரத்து மற்றும் நீர் வளத்துறை அமைச்சராகவும், இந்திய மக்களவை உறுப்பினராகவும் இருந்தவர். நந்திகிராம் சிறப்பு பொருளாதார மண்டலத்தில் வேதியியல் தொழிற்சாலையை நிறுவுவதற்கு விளைநிலங்களை கையகப்படுத்த முயன்ற புத்த தேவ் பட்டாச்சாரியா தலைமையிலான மேற்கு வங்க இடதுசாரி அரசின் முயற்சிகளை எதிர்த்து நடைபெற்ற மக்கள் போராட்டங்களுக்கு தலைமை தாங்கி நடத்தி, அத்திட்டத்தை நிறுத்தியதில் புகழ்பெற்றவர். இவர் மேற்கு வங்காள முதலமைச்சர் மம்தா பானர்ஜியின் நம்பிக்கைக்குரிய உதவியாளராக இருந்தவர். சுவேந்து அதிகாரி, 2009-இல் அகில இந்திய திரிணாமுல் காங்கிரசு சார்பாக தம்லக் மக்களவைத் தொகுதி உறுப்பினராகத் தேர்ந்தெடுக்கப்பட்டார். இவர் தன்னை எதிர்த்து போட்டியிட்ட இந்தியப் பொதுவுடமைக் கட்சி (மார்க்சிஸ்டு) கட்சியின் வேட்பாளர் லெட்சுமன் சந்திர சேத்தை 1,72,958 வாக்குகள் வித்தியாசத்தில் தோற்கடித்தார். இவர் 19 டிசம்பர் 2020-இல் அகில இந்திய திரிணாமுல் காங்கிரசு கட்சியிலிருந்து விலகி பாரதிய ஜனதா கட்சியில் இணைந்தார்.
2021 மேற்கு வங்காள சட்டமன்றத் தேர்தலில் இவர் நந்திகிராம் சட்டமன்றத் தொகுதியில் போட்டியிட பாரதிய ஜனதா கட்சி வேட்பாளராக 12 மார்ச் 2021 அன்று வேட்பு மனு தாக்கல் செய்துள்ளார்.
இவரது தந்தை சிர்சார் அதிகாரி மற்றும் இளைய சகோதரர் திபேந்து அதிகாரி மேற்கு வங்க அரசியல்வாதிகள் ஆவார்.
மேற்கோள்கள்
பகுப்பு:இந்திய அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:மேற்கு வங்காள நபர்கள் பகுப்பு:மேற்கு வங்காள சட்டமன்ற உறுப்பினர்கள் பகுப்பு:மேற்கு வங்காள அரசியல்வாதிகள்
யானை இயற்கை பூங்கா
யானை இயற்கை பூங்கா (Elephant Nature Park) என்பது யானைகளுக்கான சரணாலயம் மற்றும் மீட்பு மையமாகும், இது வடக்கு தாய்லாந்தின் சியாங் மாய் மாகாணத்தில் உள்ள மே டேங் மாவட்டத்தில் அமைந்துள்ளது. இது சுமார் 60 km தொலைவிலுள்ள சியாங் மாய் நகரத்திலிருந்து, சாங்டுவென் மற்றும் லெக் சைலெர்ட்டால் இணைந்து நிறுவப்பட்டது. 2013 ஆம் ஆண்டில் எரவன் யானை ஓய்வு பூங்கா மேற்கு தாய்லாந்தில் ஒரு கிளையாக திறக்கப்பட்டது. 2016 ஆம் ஆண்டளவில் சுரின் மற்றும் கம்போடியாவில் யானை பூங்காக்களின் கிளைகள் இருந்தன. மேலும் பூக்கெத் மாகாணத்தில் ஐந்தாவது பூங்காவைத் திறக்க திட்டங்கள் இருந்தன. அதற்குள் இந்த வேலையை சேவ் எனப்படும் யானை அறக்கட்டளை ஒருங்கிணைத்தது.
இந்த பூங்காக்கள் மீட்கப்பட்ட யானைகளுக்கு சரணாலயத்தை வழங்குகின்றன மற்றும் வணிக மாதிரியின் கீழ் இயங்குகின்றன, இதில் சுற்றுலாப் பயணிகள் விலங்குகளைப் பார்வையிடவும் பராமரிக்கவும் பணம் செலுத்துகிறார்கள். மேலும் நீண்ட காலத்திற்கு இங்கு பயணிகள் தங்கும் வசதியும் உள்ளது.
வரலாறு
லெக் சைலெர்ட் 1996 இல் யானைப் பாதுகாப்பில் பணியாற்றத் தொடங்கினார். தாய்லாந்தில் பல யானைகள் தேக்கு மரம் வெட்டுதல் பணிக்கு பயன்படுத்தப்பட்டன. 1989 இல் இது தடைசெய்யப்பட்டது. மேலும் அந்த யானைகள் சுற்றுலாத்தலங்களில் பயன்படுத்த அல்லது நகரங்களில் பிச்சை எடுப்பதற்காக கைவிடப்பட்டன அல்லது விற்கப்பட்டன. மேலும், வேட்டைக்காரர்கள் யானைகளின் தந்தங்களை எடுத்துக் கொண்ட பிறகு அவைகள் ஊனமுற்றவையாக கைவிடப்பட்டன.
1990களில்
1990 களின் பிற்பகுதியில், சியாங் மாய் மாகாணத்தில் சுற்றுச்சூழல் சுற்றுலாவை மேம்படுத்த தாய்லாந்து அரசாங்கம் செயல்பட்டு வந்தது; சுற்றுலா 1997 இல் 350 மில்லியன் டாலர்களைக் கொண்டு வந்தது மற்றும் மாகாணத்தின் மிகப்பெரிய வருவாய் ஆதாரமாக இருந்தது; சுற்றுச்சூழல் சுற்றுலா திட்டங்கள் அங்குள்ள பழங்குடி மக்களுடன் சர்ச்சைக்குரியவையாக இருந்தன.
1998 முன்னேற்றம்
1998 ஆம் ஆண்டளவில், ஆடம் ஃபிளின் நடத்தும் கிரீன் டூர்ஸ் என்ற அமைப்பு, யானை இயற்கை பூங்கா (யானை நேச்சர் பார்க்) என்ற சுற்றுலாத்தலத்தையும், சியாங் மாய்க்கு வடக்கே ஒரு மணி நேர பயணத்தில் அடையக்கூடிய ஒரு பள்ளத்தாக்கில் மீட்கப்பட்ட யானைகளுக்கான இடத்தையும் நிறுவியது, சிலேர்ட்டுடன், சில நிலங்களையும், சிலவற்றை தாய் அரசிடமிருந்தும் குத்தகைக்கு எடுத்தது. அந்த நேரத்தில் பூங்காவில் தினசரி யானை நிகழ்ச்சி இடம்பெற்றது, அங்கு யானைகள் ஒரு காலில் சமநிலைப்படுத்துதல் மற்றும் கால்பந்து விளையாடுவது போன்ற தந்திரங்களை நிகழ்த்தின. மேலும் யானை சவாரிகளும் இதில் அடங்கும். குறிப்பாக சேதமடைந்த விலங்குகளுக்காக சுற்றியுள்ள மலைகளில் ஒன்றை அவர் தனிமைப்படுத்தினார். அதை "யானை சொர்க்கம்" என்று அழைத்தார். பூங்காவில் 34 யானைகள் மீட்கப்பட்டன. அவரது குறிக்கோள் இறுதியில் நிகழ்ச்சிகளை முடிவுக்குக் கொண்டு வந்து அதை ஒரு இருப்பு என மட்டுமே இயக்குவதாக இருந்தது.
2002க்குப் பிறகு
2002 ஆம் ஆண்டளவில், யானை நசுக்குவதற்கு எதிராக பிரச்சாரம் செய்வதில் சைலர்ட் நன்கு அறியப்பட்டார் அந்த நேரத்தில் தாய்லாந்தில் யானைகளுக்கு சிகிச்சையளிப்பது குறித்த ஆவணப்படம் சைலெர்ட்டின் படைப்புகளைக் கொண்டிருந்தது; அதற்கு பதிலளிக்கும் விதமாக, நிலைமைகள் மாறும் வரை தாய்லாந்தை புறக்கணிக்க பீட்டா (PETA)அழைப்பு விடுத்தது.
2010 ஆம் ஆண்டில் பூங்காவில் 33 யானைகள் இருந்தன. மேலும், பார்வையாளர்கள் 28 நாட்கள் வரை வரலாம் எனவும் வாரத்திற்கு 400 டாலர் கட்டணம் செலுத்தி பூங்காவைக் காணலாம் எனவும் தெரிவிக்கப்பட்டது.
2013 ஆம் ஆண்டில் மேற்கு தாய்லாந்தில் காஞ்சனபுரியிலிருந்து ஒரு மணி நேர தூரத்தில் குவாய் நதிக்கு அருகில் 50 ஹெக்டேர் நிலப்பரப்பில் எரவன் யானை ஓய்வு பூங்கா திறக்கப்பட்டது. இது அசல் பூங்காவின் விரிவாக்கமாகவும் அதே வணிக மாதிரியைப் பயன்படுத்துவதாகவும் அமைந்துள்ளது. இது முதலில் ஐந்து யானைகளுடன் திறக்கப்பட்டது. அவற்றில் ஒன்று முதல் ஆண்டில் இறந்து விட்டது. 2014 ஆம் ஆண்டில் யானை இயற்கை பூங்காவில் 37 யானைகள் இருந்தன.
வெளி இணைப்புகள்
பகுப்பு:விலங்குகள் காப்பகங்கள் பகுப்பு:யானைகள் பகுப்பு:தாய்லாந்து
பச்சைப் புறா
பச்சைப்புறா (Treron) என்பது  புறா குடும்பத்தில் உள்ள ஒரு பறவை பேரினமாகும். இந்த பேரினத்தில் உள்ள பறவைகள் பொதுவாக பச்சைப் புறாக்கள் என்று அழைக்கப்படுகிறன. ஆசியா மற்றும் ஆப்பிரிக்கா முழுவதும் இந்த பேரினமானது பரவியுள்ளது. இந்த பேரினத்தில் 30 இனங்கள் உள்ளன. அவற்றின் பச்சை நிறம் குறிப்பிடத்தக்கதாக உள்ளதால், அவை பச்சைப் புறாக்கள் என்ற பொதுவான பெயரால் அழைக்கபடுகின்றன. அது இவற்றின் உணவில் உள்ள கரோட்டினாய்டு நிறமியிலிருந்து வருகிறது. பச்சைப் புறாக்கள் பல்வேறு பழங்கள், கொட்டைகள்/ விதைகள் போன்றவற்றை உணவாகக் கொள்கின்றன. மரங்களில் வாழும் இவை பல்வேறு மரங்கள் நிறைந்த வாழ்விடங்களை குடியிருப்பாக கொண்டுள்ளன. மேலும் இந்த பேரினத்தின் உறுப்பினர்களை நீண்ட வால்கள், நடுத்தர நீள வால்கள், ஆப்பு வடிவ வால்கள் கொண்ட இனங்களாக வகைப்படுத்தலாம். பச்சைப் புறாவின் பெரும்பாலான பேரினங்கள் பால் ஈருருமை கொண்டுள்ளன. இதில் ஆண் பறவைகளையும் பெண் பறவைகளையும் வெவ்வேறு வண்ணத் தழும்புகளால் எளிதில் வேறுபடுத்தி அறியலாம்.
நடத்தை
பச்சைப் புறாக்கள் பொதுவாக கூட்டமாக வாழ்கின்றன ஆனால் இனச்சேர்க்கை ஜோடிகளைக் காணலாம். இந்தப் பறவைகள் மனிதர்களை விட்டு விலகி காட்டு சூழலில் வாழ விரும்புகின்றன. ஆனால் தற்காலத்தில் இவை மனிதர்களுடன் சேர்ந்து நகரங்கள் மற்றும் புறநகர்ப் பகுதிகளில் வாழ்வதாகக் காணப்படுகிறது.